Amawulire
Okusaba Katonda ataase Uganda kunguzi kwaleero
Ivan Ssenabulya
July 29th, 2022
Bya Rita Kemigisa,
Ekitongole kya kaliisoliiso wa gavt nga kiri wamu n’olukiiko olutaba enzikiriza mu ggwanga olwa Inter-Religious Council of Uganda bategese okusabira eggwanga leero liveemu omuzze gwobuli bwenguzi.
Kino okusinziira ku kaliisoliiso wa gavt Betti Kamya y’emu ku nkola empya ey’okulwanyisa enguzi mu ggwanga.
Yategeezezza bannamawulire emabegako nti amasiga ga gavumenti asatu gakoze omulimu munene mu kulwanyisa enguzi wabula ekyalemedde mu ggwanga.
Okusinziira ku kunoonyereza okwakolebwa ekitongole kino omwaka oguwedde Uganda efiirwa obuwumbi bwa Shs20 buli mwaka olw’obuli bw’enguzi
Kati gavt olutalo lwenguzi eruziza eri katonda okuyita mu kusaba. Omukolo guli ku kisaawe e Kololo era minisita w’ebyenjigiriza Janet Museveni yagenda okukukubiriza.
lug_Latn lug_Latn eus_Latn eng_Latn tso_Latn lug_Latn lug_Latn lug_Latn lug_Latn lug_Latn